《塞雁》
宋代·吴泳

鸳鸯在鱼梁，在在能戢翼。
黄鸟止丘隅，止止得所息。
相彼雁与鸿，胡然生塞北。
城暗候火惊，云低空弦逼。
官军放击鼓，奴或告之亟。
师老粮莫支，健儿恐烹食。
哀鸣号穷边，莽是狐兔窟。
天地生为心，曷使至此极。
所以周宣诗，矜人要安集。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。